Предмет: Додатне информације и појашњења у вези припремања понуде по ЈН 1415/2013- **Поправка пумпи питке воде и фекалних пумпи**

**Питање 1:** У доказу испуњености услова под редним бројем 6. на страни 28/63, тражи се власништво сервиса односно копија (ЗК улошка). Да ли је битан датум издавања и колико овај доказ може бити стар?

**Одговор 1:** Датум издавања документа није битан. Битно је да је документ који се као доказ достави важећи. Наручилац у складу са законом исто може проверити.

**Питање 2:** На страни 60/63 техничка спецификација – партија 2. у табели под ставком 5. су уграђени резервни делови у износу 400.000,00. Да ли они улазе у збир понуде за партију 2. јер те ставке нема на страни 34/63?

**Одговор 2:** Да. Биће достављена и објављена измена конкурсне документације у делу који се односи на структуру цене (стране 32/63 и 34/63)

**Питање 3:** Шта ако ови резервни делови прелазе износ од 400.000,00 или су испод те вредности?

**Одговор 3:** Без обзира на укупан износ ценовника за партију 2. износ понуде за партију 2. увећава се за 400.000,00 динара. Претпоставка наручиоца је да неће бити уграђени сви резервни делови, те се у техничкој спецификацији каже да ће „стварни обим услуге бити дефинисан дефектажним записницима у којима ће бити тачно одређене позиције из ценовника и количине оштећених делова за замену“. Ценовник ће бити саставни део техничке спецификације и уговора, те ће се делови који ће бити за замену моћи фактурисати искључиво по ценовнику.

**Питање 4:** Шта се на страни 35/63 подразумева под „роба“ и „монтажа и демонтажа“?

**Одговор 4:** У предметној ЈН под „роба“ се подразумева предвиђено процентуално учешће резервних делова и материјала потребних за извршење услуге, док се под „монтажа и демонтажа“ подразумева процентуално учешће за ову врсту услуге у односу на остале трошкове услуга. (М - Материјал и роба на страни 35/63 треба да стоји под редним бројем 1, као и први међузбир)

**Комисија за ЈН 1415/2013**

Велики Црљени

02.09.2013. године